Official Journal L 043 , 14/02/2001 P. 0038 - 0039



KOMISIJAS LĒMUMS (2001. gada 26. janvāris), ar kuru groza Padomes Lēmumu 79/542/EEK un Lēmumus 92/260/EEK, 93/195/EEK, 93/196/EEK un 93/197/EEK attiecībā uz zirgu dzimtas dzīvniekiem, kurus ieved no Bosnijas un Hercegovinas (izziņots ar dokumenta numuru C(2001) 158) (Dokuments attiecas uz EEZ) (2001/117/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu dzimtas dzīvnieku pārvadāšanu un ievešanu no trešām valstīm[1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 12., 15. pantu un 19. panta i) apakšpunktu, ņemot vērā Padomes 1991. gada 15. jūlija Direktīvu 91/496/EEK, ar kuru nosaka principus, kuri regulē veterināro pārbaužu organizēšanu dzīvniekiem, kurus ieved Kopienā no trešām valstīm, un ar kuru groza Direktīvas 89/662/EEK, 90/425/EEK un 90/675/EEK[2], kurās jaunākie grozījumi izdarīti ar Direktīvu 96/43/EK[3], un jo īpaši tās 18. pantu, tā kā: (1) Padomes Lēmums 79/542/EEK[4], kurā jaunākie grozījumi izdarīti ar Lēmumu 2000/623/EK[5], izveido to trešo valstu sarakstu, no kurām dalībvalstis atļauj ievest liellopu, cūku, zirgu, aitu un kazu, svaigas gaļas un gaļas produktus. (2) Dzīvnieku veselības nosacījumi un veterinārā sertifikācija reģistrētu zirgu ievešanai uz laiku, reģistrētu zirgu dzimtas dzīvnieku un pavairošanai un nobarošanai paredzētu zirgu dzimtas dzīvnieku ievešanai ir attiecīgi noteikta Komisijas Lēmumos 92/260/EEK[6] un 93/197/EEK[7], kuros jaunākie grozījumi izdarīti ar Lēmumu 2000/209/EK[8]. (3) Dzīvnieku veselības nosacījumi un veterinārā sertifikācija reģistrētu zirgu atpakaļievešanai pēc tam, kad tie bijuši uz laiku izvesti, ir noteikta Komisijas Lēmumā 93/195/EEK[9], kurā jaunākie grozījumi izdarīti ar Lēmumu 2000/754/EK[10]. (4) Dzīvnieku veselības nosacījumi un veterinārā sertifikācija nokaušanai paredzētu zirgu dzimtas dzīvnieku ievešanai ir noteikta Komisijas Lēmumā 93/196/EEK[11]1, kurā jaunākie grozījumi izdarīti ar Lēmumu 97/36/EK[12]. (5) Bosnija un Hercegovina ir iekļautas Lēmuma 79/542/EEK trešo valstu sarakstā, un dzīvnieku veselības nosacījumi un veterinārā sertifikācija zirgu dzimtas dzīvnieku ievešanai ir noteikta iepriekš minētajos lēmumos. (6) Ņemot vērā gadījumus, kuri notikuši Bosnijas un Hercegovinas Republikā šajā laikā, Komisijas 1992. gada 20. maija Lēmums 92/271/EEK, kas attiecas uz Bosnijas un Hercegovinas Republikas izcelsmes vai ar tās starpniecību ievestu dzīvu dzīvnieku un dzīvnieku izcelsmes produktu ievešanu Kopienā[13], kurā jaunākie grozījumi izdarīti ar Lēmumu 1999/441/EK[14], īpaši aizliedz zirgu dzimtas dzīvnieku ievešanu Kopienā. (7) Komisijas veterinārās pārbaudes uzdevuma veikšanas laikā Bosnijā un Hercegovinā zirgu dzimtas dzīvnieku veselības stāvoklis izrādījās neapmierinošs un tika atklāti nopietni trūkumi attiecībā uz zirgu dzimtas dzīvnieku ievedumu pārtraukšanas ievērošanu Kopienā. (8) Ņemot vērā to, ka zirgu dzimtas dzīvnieku nekontrolētais veselības stāvoklis Bosnijā un Hercegovinā apdraud Kopienas zirgu dzimtas dzīvniekus, ir lietderīgi pārtraukt zirgu dzimtas dzīvnieku ievedumus no Bosnijas un Hercegovinas saskaņā ar Direktīvu 90/426/EEK. (9) Lēmums 79/542/EEK un Lēmumi 92/260/EEK, 93/195/EEK, 93/196/EEK un 93/197/EEK attiecīgi jāgroza. (10) Līdz ar to Lēmumu 92/271/EEK atceļ, lai atspoguļotu grozītos ievešanas nosacījumus. (11) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 79/542/EEK pielikuma 1. daļā, īpašā aile dzīviem zirgu dzimtas dzīvniekiem Bosnijai un Hercegovinai paredzētajā rindā krustiņu ([pic]) aizvieto ar nulli (0). 2. pants Lēmumu 92/260/EEK groza šādi: 1. Lēmuma I pielikuma B grupas trešo valstu sarakstā "Bosnija-Hercegovina (BA)" tiek svītrota. 2. Lēmuma II pielikuma B daļā veterinārā sertifikāta virsraksta trešo valstu sarakstā "Bosnija-Hercegovina" tiek svītrota. 3. Lēmuma II pielikuma A, B, C, D un E daļās, III nodaļas d) punkta trešajā ievilkumā trešo valstu sarakstā "Bosnija-Hercegovina (BA)" tiek svītrota. 3. pants Lēmumu 93/195/EEK groza šādi: 1. Lēmuma I pielikuma B grupas trešo valstu sarakstā "Bosnija-Hercegovina (BA)" tiek svītrota. 2. Lēmuma II pielikuma veterinārā sertifikāta virsraksta B grupas trešo valstu sarakstā "Bosnija-Hercegovina" tiek svītrota. 4. pants Lēmumu 93/196/EEK groza šādi: Lēmuma II pielikuma 3. zemsvītras piezīmē B grupas trešo valstu sarakstā "Bosnija-Hercegovina" tiek svītrota. 5. pants Lēmumu 93/197/EEK groza šādi: 1. Lēmuma I pielikuma B grupas trešo valstu sarakstā "Bosnija-Hercegovina (BA)" tiek svītrota. 2. Lēmuma II pielikuma B daļas veterinārā sertifikāta virsraksta trešo valstu sarakstā "Bosnija un Hercegovina" tiek svītrota. 6. pants Ar šo Lēmums 92/271/EEK ir atcelts. 7. pants Šis lēmums ir adresēts dalībvalstīm. Briselē, 2001. gada 26. janvārī Komisijas vārdā Komisijas loceklis David Byrne [1] OV L 224, 18.8.1990., 42. lpp. [2] OV L 268, 24.9.1991., 56. lpp. [3] OV L 162, 1.7.1996., 1. lpp. [4] OV L 146, 14.6.1979., 15. lpp. [5] OV L 260, 14.10.2000., 52. lpp. [6] OV L 130, 15.5.1992., 67. lpp. [7] OV L 86, 6.4.1993., 16. lpp. [8] OV L 64, 11.3.2000., 22. lpp. [9] OV L 86, 6.4.1993., 1. lpp. [10] OV L 303, 2.12.2000., 34. lpp. [11] OV L 86, 6.4.1993., 7. lpp. [12] OV L 14, 17.1.1997., 57. lpp. [13] OV L 138, 21.5.1992., 39. lpp. [14] OV L 171, 7.7.1999., 17. lpp.